
amenajarea teritoriului Si echilibru        Nr.26/1837




ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra propunerii legislative privind statutul funcţionarului public parlamentar, trimisă Comisiei noastre pentru dezbatere în fond, cu adresa nr.Pl.- x. 542  din 3 septembrie 2007.



PRESEDINTE,




SECRETAR,


        RELU FENECHIU


        SERES DENES

	  Parlamentul României   

 Camera Deputaţilor


Comisia pentru administraţie public           12 septembrie 2007
amenajarea teritoriului şi echilibru 
      Nr. 26/1837



ecologic 

RAPORT 

asupra propunerii legislative privind statutul funcţionarului public parlamentar



1. Cu adresa nr.Pl.-x 542 din 3 septembrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind statutul funcţionarului public parlamentar.



La întocmirea Raportului s-au avut în vedere: 

· avizul negativ al Consiliului Legislativ nr.368 din 20.03.2007;
· avizul negativ al Comisiei pentru muncă şi protecţie socială nr.27/393 din 17.09.2007;
· avizul negativ al Comisiei juridice, de disciplină şi imunităţi nr.Pl.x-542 din 25.09.2007 ;
· punctul de vedere al Guvernului nr.809/DPSG din 04.04.2007.
Guvernul nu susţine adoptarea propunerii legislative.


Propunerea legislativă a fost dezbătută şi analizată în fond, în procedură obişnuită, în şedinţa din 12 septembrie 2007. 




Propunerea legislativă are ca obiect de reglementare modificarea Legii nr.7/2006 privind statutul funcţionarului public parlamentar în sensul acordării statutului de funcţionar public parlamentar şi persoanelor angajate în birourile parlamentare ale deputaţilor şi senatorilor din circumscripţiile electorale.



De menţionat că iniţiatorul doreşte ca modificările pe care le propune, să opereze asupra dispoziţiilor Legii nr.7/2006, ori, norma care reglementează statutul personalului cabinetelor parlamentare din cadrul circumscripţiilor electorale se regăseşte în Legea nr.96/2006 privind statutul deputaţilor şi al senatorilor. Potrivit dispoziţiilor art.38 alin.(6) din această lege, „angajarea personalului  birourilor parlamentare ale deputaţilor şi senatorilor se face prin încheierea unui contract de muncă pe durată determinată sau a unui contract civil.” Funcţionarii publici parlamentari prestează o activitate care nu este identică cu cea prestată la cabinetul parlamentar, conform art.3 din Legea nr.7/2006 şi sunt diferite şi condiţiile de ocupare a postului, locul muncii, durata activităţii. Cele două categorii de personal sunt supuse unor regimuri juridice diferite: unul de drept public (aplicabil funcţionarului public) şi unul de drept privat (aplicabil salariaţilor).



Pentru aceste considerente, Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea  propunerii legislative. 




2. Propunerea legislativă face parte din categoria legilor organice, împrumutând caracterul actului normativ asupra căruia realizează intervenţia legislativă. 


3. Senatul, în calitate de primă Cameră sesizată a respins propunerea legislativă, în şedinţa din 27 iunie 2007.



4. La lucrările Comisiei au fost prezenţi un număr de 24 de deputaţi, din totalul de 29 membrii ai Comisiei.
 



Raportul Comisiei a fost adoptat cu  unanimitate de voturi.



5. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.



În urma dezbaterii, Comisia propune respingerea propunerii legislative.
PREŞEDINTE,



SECRETAR,




                  RELU FENECHIU  

        SERES DENES

Consilier: Sofia Chelaru

